jkorsvik/nowiki_second_scrape_merged huggingface dataset:
Roy Cochran

LeRoy Braxton «Roy» Cochran (født 6. januar 1919 i Richton, Mississippi, død 28. september 1981 i Gig Harbor, Washington) var en amerikansk friidrettsutøver. 
Roy Cochran var sytten år yngre enn broren Commodore Cochran, som i 1924 vant OL-gull med det amerikanske laget på 4 x 400 m stafett. I 1939 ble Roy Cochran AAU-mester på 440 yards hekk, og ble nominert til OL-troppen. På grunn av verdenskrigen ble det imidlertid ikke noe av lekene i 1940. 
Etter krigens slutt forberedte Cochran seg til OL 1948 i London. Der vant han først gull på 400 meter hekk med tiden 51,1, sju tideler foran sølvvinneren Duncan White. Deretter vant han gull på stafetten, hele fire sekunder foran det franske laget på andreplass. Dermed hadde Roy Cochran kopiert brorens OL-gull på stafetten, 24 år etterpå.


== OL-medaljer ==
1948  London -  Gull i friidrett, 400 m hekk
1948  London -  Gull i friidrett, 4 x 400 meter stafett  USA


== Referanser ==


== Kilder ==
Erich Kamper/Bill Mallon: Who's Who der Olympischen Spiele 1896-1992, Milano 1992 ISBN 3-928562-47-9
Ekkehard zur Megede: The Modern Olympic Century 1896-1996 Track and Fields Athletics, Berlin 1999, publisert av Deutsche Gesellschaft für Leichtathletik-Dokumentation e.V.


== Eksterne lenker ==
(en) Roy Cochran – Olympedia 
(en) Roy Cochran – Sports-Reference (OL-resultater – arkivert) 
(en) Roy Cochran – Mississippi Sports Hall of Fame 
(en) Roy Cochran – National Track & Field Hall of Fame 
(en) Roy Cochran – Track and Field Statistics
Barnekreftforeningen

Barnekreftforeningen (tidligere Støtteforeningen for Kreftsyke Barn / SKB) ble stiftet i 1982 av foreldre til kreftsyke barn. Barnekreftforeningen drives på frivillig basis av foreldre som har eller har hatt barn med en eller annen form for kreft. Foreningen har 14 fylkesforeninger i landet.
Barnekreftforeningen samarbeider med Kreftforeningen og er medlem av Innsamlingskontrollen.
Sammen med firmaet No Isolation har Barnekreftforeningen utviklet roboten AV1, som gjør at syke barn kan følge med på hva som skjer på skolen når de er borte.


== Eksterne lenker ==
Offisielt nettsted
Västkustbanan

Västkustbanan er navnet på den 283 km lange jernbanelinjen langs kysten mellom Göteborg og Lund. Den er stamstrekningen fra Göteborg mot sør.


== Historikk ==
Av militærstrategiske grunner bygget ikke den svenske staten noen jernbaner langs kysten, men inne i landet som beskyttelse mot fiendtlige angrep fra sjøen. Dette førte omsider til at forskjellige private og kommunale initiativer på 1870- og 80-tallet selv begynte å bygge jernbanestrekninger der det var ønsket, og 1888 kunne Västkustbanan tas i bruk. 1896 kjøpte staten opp banen fra de forskjellige selskapene som hadde bygget den, bortsett fra den sørligste milen mellom Kävlinge og Lund, denne ble overtatt av staten i 1940.


== Reisetid ==
Togene med færrest stopp bruker 2 timer og 2 minutter Göteborg–Lund, noe som gir en snittfart på 139 km/t. Reisetiden beregnes kuttet med 10 minutter når dobbeltspor på hele banen står klart rundt 2025. Fra Lund er reisetiden bare 12 minutter til Malmö, 34 minutter til Kastrup og 48 minutter til København.


== Stasjoner ==
Nesten alle tog som kjører Göteborg-Lund stopper i Varberg, Halmstad og Helsingborg. Noen tog kjører den østligere veien om Hässleholm i stedet for Helsingborg, selv om denne ruten er 18 km lengre. De fleste tog stopper også i Mölndal, Kungsbacka, Falkenberg, Laholm, Båstad, Ängelholm og Landskrona. Tidligere gikk banen lenger inn i landet, og Helsingborg ble en del av banen først i 1991, og Landskrona i 2001. I forbindelse med utbyggingen til dobbeltspor ble stasjonene i de mindre stedene Falkenberg, Laholm og Båstad besluttet flyttet ut av sentrum av hensyn til reisetiden mellom de større byene. I 2013 fikk også badebyen Åsa (4 mil sør for Göteborg) stasjon. Innenfor Skåne er det en rekke lokale stasjoner.


== Utbygging ==
Västkustbanan var den eneste jernbaneforbindelsen med Danmark, men i 2000 åpnet Øresundsbroen og alle jernbaneferger mellom Helsingborg og Helsingør ble nedlagt.
Banen har blitt gradvis utbygget til dobbeltspor siden 1980-tallet, men dette er ikke ferdig før etter 2020. Dette kritiseres sterkt av miljøorganisasjoner, fordi motorveien mellom Göteborg og Malmö var ferdig allerede i 1996. Med snittfart på 110 km/t er kjøretiden med bil 2,5 timer. Nå går togene raskere, men mange bruker fortsatt bil som gir bedre lokal forbinding og er billigere hvis man er flere.
90 prosent av Västkustbanan er nå dobbeltspor, inkludert de 5 sørligste milene fra Malmö til Helsingborg og de 18 nordligste milene til Båstad, unntatt 3 km i Varberg, de nybygde strekningene har kurver som er tilpasset en topphastighet på 250 km/t. De 3 milene fra Ängelholm til Helsingborg er enkeltspor. Hallandsåstunnelen ble påbegynt 1992 og stod klar i 2015, til en kostnad av 10 milliarder kroner, og minsket reisetiden med 15-20 minutter.


== Linjekart ==


== Litteratur ==
Eisenbahn- und Verkehrsatlas von Europa, J. J. Arnd, Leipzig 1897.


== Eksterne lenker ==
(en) Västkustbanan – kategori av bilder, video eller lyd på Commons 
Resplus rutetabell 100
Resplus rutetabell 132
Trafikverkets linjekart, driftledninsområde Göteborg
Trafikverkets linjekart, driftledninsområde Malmö
Gyula Zsivótzky

Gyula Zsivótzky (født 25. februar 1937 i Budapest, død 29. september 2007) var en ungarsk sleggekaster. Han største triumf var gullmedaljen under OL 1968 i Mexico by.
Zsivótzky slo igjennom internasjonalt under EM 1958, der han fikk bronsemedalje. I de to påfølgende europamesterskapene (1962 og 1966) tok han henholdsvis gull og sølv. 
Han var enda mer suksessrik i OL. Etter to sølvmedaljer vant han gull under lekene i Mexico i 1968. Han satte også to verdensrekorder i løpet av karrieren.


== Meritter ==
1958: EM i Stockholm: bronse (63,68 m)
1960: OL i Roma: sølv (65,78 m)
1962: EM i Beograd: gull (69,64 m)
1965: Verdensrekord: 73,74 Meter
1964: OL i Tokyo: sølv (69,08 m)
1966: EM i Budapest: sølv (68,62 m)
1968: OL i Mexico by: gull (73,36 m), verdensrekord (73,76 m)


== Referanser ==


== Eksterne lenker ==
(de) Gyula Zsivótzky – Munzinger Sportsarchiv 
(en) Gyula Zsivótzky – Olympics.com 
(en) Gyula Zsivótzky – Olympic.org 
(en) Gyula Zsivótzky – Olympedia 
(en) Gyula Zsivótzky – Sports-Reference (OL-resultater – arkivert) 
(en) Gyula Zsivótzky – World Athletics 
(en) Gyula Zsivótzky – Track and Field Statistics
Hakucho-broen

Hakuchō-broen er en hengebro på øyen Hokkaido i Japan. Broen ble åpnet 17. april 1998. Den er 1 380 meter lang og hovedspennet er 720 meter.


== Referanser ==
Shimotsui-Seto-broen

Shimotsui-Seto-broen er en hengebro mellom Honshū og Hitsuishijima i Japan. Broen som ble åpnet i 1988 er 1 446,6 meter lang med et hovedspenn på 940 meter. Den er en del av Seto-Chuo-motorveien og har 4 kjørebaner på øvre dekk og 2 jernbanelinjer på nedre dekk.


== Eksterne lenker ==
Structurae databasen Besøkt 17. oktober 2007
Foldrøyskipet

Foldrøyskipet er et skipsvrak som ble funnet sommeren 1958 utenfor dampskipskaien i Foldrøyhamn, Foldrøy på Bømlo etter at rutebåten MS «Bremnes»  hadde bakket vekk sand fra bunnen. Nærmere undersøkelser viste at det dreide seg om et skipsvrak fra middelalderen som hadde blitt delvis bevart i bunnsanden. I 1965 ble vrakrestene fjernet fra farvannet utenfor kaien etter at det hadde kommet meldinger om at et fartøy hadde støtt borti vraket og revet løs en del. Mesteparten av det arkeologiske materialet på funnstedet er trolig fjernet, men en oppmåling og nærmere gransking av vrakrestene var mulig.
En rekonstruksjon av skipsvraket viste et kjølskip med en todelt kjøl som bestod av to deler holdt sammen av en solid skrålask på tilsammen 16,20 meter lengde. I alt 17 spantdeler fra bunnseksjonen av fartøyet er funnet, samtlige av eik med hull for trenagler til feste av hudplanker. 
Dimensjonene på vrakdelene viste at det var et forholdsvis stort skip på mellom 20 og 22 meter i lengde samt en bredde på 5,20 til 6 meter. Det hadde flat bunn med kraftige kjølborder, en markert spunningskjøl med svak hellende forstevn og en rett hellende akterstevn. Trolig var Foldrøyskipet en byrding datert til tidlig 1400-tallet eller et større nordisk lastefartøy, men det hadde flere fellestrekk med andre skipsfunn fra 1300-tallet og 1400-tallet. 

Type: Ubestemt
Lengde: 20-22 m
Bredde: 5,2 til 6 m


== Kilder ==
Atle Thowsen, artikkel Foldrøyskipet- Et middelaldersk skipsfunn fra Vest-Norge 1965


== Eksterne lenker ==
«Foldrøyskipet». Kulturminnesøk. Riksantikvaren – Direktoratet for kulturminneforvaltning.
Bokprogrammet

Bokprogrammet er en norsk TV-serie om litteratur som gikk på NRK1 fra 2006 til 2014. Programmet tok enten opp forfatterskapet til en bestemt forfatter, eller et bestemt tema – eller sjanger. Programmet ble ledet av Hans Olav Brenner de første årene og Siss Vik fra 2010.
Brenner vant prisen for beste mannlige programleder for programmet under Gullruten 2008 og var nominert i samme klasse i 2009 og 2010, mens selve programmet ble nominert til beste magasin- eller livsstilsprogram under Gullruten 2008.


== Referanser ==


== Eksterne lenker ==
(no) Bokprogrammet på NRK TV
Kamelia

Kamelia er en plante som blir 6-9 meter høy. Den har vanligvis røde, fembladete blomster med en diameter på 5-8 cm.
Det finnes mer enn 2000 hybrider av kamelia. Fargen på blomstene kan variere fra rød til rosa til hvit, og noen ganger flerfargede striper eller flekker.


== Eksterne lenker ==
(en) Kamelia i Encyclopedia of Life 
(en) Kamelia i Global Biodiversity Information Facility 
(en) Kamelia hos ITIS 
(en) Kamelia hos NCBI 
(en) Kamelia hos The International Plant Names Index 
(en) Kamelia hos Tropicos 
(en) Kategori:Camellia japonica – bilder, video eller lyd på Wikimedia Commons 
(en) Camellia japonica – galleri av bilder, video eller lyd på Wikimedia Commons 
Camellia japonica – detaljert informasjon på Wikispecies
Kamilleblom

Kamilleblom er en art i gruppen kamilleblomslekta. Det er en ettårig plante som blir 15-60 cm høy. Ordet kamille kommer via latin chamomilla fra gresk khamaimelon, «jordeple». Navnet viser til duften.


== Referanser ==


== Eksterne lenker ==
(en) kamille – oversikt og omtale av artene i WORMS-databasen 
(en) kamille i Encyclopedia of Life 
(en) kamille i Global Biodiversity Information Facility 
(no) kamille hos Artsdatabanken 
(sv) kamille hos Dyntaxa 
(en) kamille hos ITIS 
(en) kamille hos NCBI 
(en) kamille hos The International Plant Names Index 
(en) kamille hos Tropicos 
(en) Kategori:Matricaria chamomilla – bilder, video eller lyd på Wikimedia Commons 
(en) Matricaria recutita – galleri av bilder, video eller lyd på Wikimedia Commons 
NIFAB – Nasjonalt informasjonssenter for alternativ behandling (UiT)
Dan Grimaldi

Dan Grimaldi (født 1952) er en amerikansk universitetslærer og skuespiller. Som skuespiller er han mest kjent fra tv-serien Sopranos.
Grimaldi filmdebuterte i grøsseren Don't Go in the House (1979), hvor han spilte hovedrollen. Etter det har han hatt gjesteopptredener i tv-serier som Law & Order, NYPD Blue' og Third Watch. I 2000 fikk han rollen som Philly 'Spoons' Parisi i tv-serien Sopranos, en rolle som var med i en episode og ble drept. Grimaldi kom deretter tilbake som karakterens tvillingbror, Patsy Parisi, og medvirket til slutten. Han har hatt gjesteroller i et et par tv-serier etter Sopranos.
Grimaldi er professor og underviser i matematikk ved Department of Mathematics and Computer Science ved Kingsborough Community College Brooklyn, New York. Han har en bachelorgrad i matematikk, mastergrad i operasjonsanalyse og en doktorgrad i Data processing.
Han har italiensk aner.


== Referanser ==


== Eksterne lenker ==
(en) Dan Grimaldi på Internet Movie Database 
(fr) Dan Grimaldi på Allociné 
(en) Dan Grimaldi på AllMovie 
(en) Dan Grimaldi hos The Movie Database
Robert Loggia

Salvatore «Robert» Loggia (1930–2015) var en amerikansk skuespiller.
Han medvirket i over 230 film- og TV-produksjoner.
Loggia hadde italiensk opphav og vokste opp i bydelen Staten Island i New York. Han utdannet seg som journalist i 1951. I løpet av 1950-årene styrte han inn mot en skuespillerkarriere. Han filmdebuterte i 1956 i Somebody Up There Likes Me, hvor han hadde en liten birolle. Fra 1958 til 1960 hadde ha en rolle tv-serien Disneyland. Han har etter det gjort seg bemerket som gjestespiller i TV-serier som Columbo, Starsky and Hutch, Charlie's Angels, The Rockford Files, Magnum, P.I., Frasier, Dharma & Greg, The Sopranos og Oliver Stones Wild Palms.
Han huskes fra filmer som Scarface (1983), Prizzis ære (1985), Kniven er eneste vitne (1985), Over the Top (1986), Big (1988) og Independence Day (1996).Han spilte også teater, og scenedebuterte på Broadway i stykket The Man with the Golden Arm i 1955.
Han mottok en Saturn Award for rollen han gjorde i filmkomedien Big (1988).
Loggia fikk Alzheimers i 2010, og døde av dette i 2015.


== Priser og nominasjoner ==


== Referanser ==


== Eksterne lenker ==
(en) Robert Loggia på Internet Movie Database 
(sv) Robert Loggia i Svensk Filmdatabas 
(da) Robert Loggia på Filmdatabasen 
(da) Robert Loggia på danskefilm.dk 
(da) Robert Loggia på danskfilmogtv.dk 
(da) Robert Loggia på Scope 
(fr) Robert Loggia på Allociné 
(en) Robert Loggia på AllMovie 
(en) Robert Loggia hos Rotten Tomatoes 
(en) Robert Loggia hos The Movie Database
The Numbers

The Numbers er et nettsted som holder oversikt over billett- og salgsinntekter for filmer på en systematisk og algoritmisk måte. Nettstedet ble lansert av gründeren Bruce Nash i 1997.


== Referanser ==


== Eksterne lenker ==
(en) Offisielt nettsted
Thomas Tallis

Thomas Tallis (født ca. 1505, død 23. november 1585) var en engelsk renessansekomponist. Han er mest kjent for sin kormusikk.


== Liv ==
Man vet svært lite om livet hans, og første gang man hører om han, er i 1530, da han var organist i Kent. Allerede da var han tydeligvis en respektert musiker og komponist. I 1535 byttet han jobb, og begynte å jobbe i St. Mary-at-Hill i London. I denne jobben kom han i kontakt med hoffet, og han startet en langvarig forbindelse med dem. Fra 1538 til 40 jobbet han ved et kloster i Essex, før han begynte å synge i koret ved Canterburykatedralen.
Tallis jobbet for hoffet ved siden av andre jobber, og i et skriv fra 1577 blir det sagt at han har jobbet for hoffet i førti år. Han jobbet for Henry VIII, Edward VI, Mary og Elizabeth som sanger, komponist, dirigent og organist. Som takk for dette, fikk han og hans læresvein William Byrd i 1573 enerett til å trykke musikk i England for 21 år.
Tallis komponerte et av de største korstykkene noensinne, motetten Spem in alium nunquam habui (se nedenfor) for 40 stemmer (åtte kor av fem stemmer hver, kanskje for Elizabeth I sin 40. bursdag), og var kanskje med det i konkurranse med den italienske komponisten Alessandro Striggio den eldres førtistemmig motett Ecce beatam lucem.


== Lytteprøve ==


== Referanser ==


== Kilder ==
Biografi i heftet til platen Spem in alium av Oxford Camerata og Jeremy Summerly. Naxos, 2005.


== Eksterne lenker ==
(en) Thomas Tallis – kategori av bilder, video eller lyd på Commons 
(en) Thomas Tallis – galleri av bilder, video eller lyd på Commons 
(en) Thomas Tallis på Internet Movie Database 
(fr) Thomas Tallis på Allociné 
(en) Thomas Tallis på AllMovie 
(en) Thomas Tallis på Discogs 
(en) Thomas Tallis på MusicBrainz 
(en) Thomas Tallis på Spotify 
(en) Thomas Tallis på Songkick 
(en) Thomas Tallis på Last.fm 
(en) Thomas Tallis på AllMusic 
(en) BBC Radio 3 Discovering Music program om Spem in Alium og relaterte verker
(en) Gratis opptak av Latinsk kirkemusikk og engelsk kirkemusikk  fra Umeå Akademiska Kör
(en) Fritt tilgjengelige noter av Thomas Tallis i Choral Public Domain Library (ChoralWiki)
(en) Fritt tilgjengelige noter av Thomas Tallis i International Music Score Library Project
Christian Rohlfs

Christian Rohlfs (født 22. desember 1849 i Gross Niendorf i Segeberg i hertugdømmet Holsten, død 8. januar 1938 i Hagen) var en tysk maler som regnes som representant for den tyske ekspresjonismen.
Rohlfs var over 50 år da han tok opp ekspresjonismen som malestil. Arbeidene hans ble beslaglagt og erklært entartete kunst av nazistene i 1937. Beslaglisten omfatter 185 verk.  Han fikk maleforbud og ble ekskludert fra det prøyssiske kunstakademiet i Berlin. Han døde i byen Hagen i Westfalen.


== Arbeider ==

		
		
		
		


== Referanser ==


== Eksterne lenker ==
(en) Christian Rohlfs – kategori av bilder, video eller lyd på Commons 
(en) Christian Rohlfs – galleri av bilder, video eller lyd på Commons 
(de) Verk av og om Christian Rohlfs i katalogen til det tyske nasjonalbiblioteket
Biography & Works by Christian Rohlfs Arkivert 22. oktober 2007 hos Wayback Machine. Galerie Ludorff, Düsseldorf, Tyskland
Szymon Ziółkowski

Szymon Jerzy Ziółkowski (født 1. juli 1976 i Poznań) er en polsk sleggekaster. 
Ziółkowski deltok i OL for tredje gang i Athen i 2004. Under OL 1996 i Atlanta kom han på tiendeplass, mens han under OL 2000 i Sydney sørget for en sensasjon ved å ta gullmedaljen. 
Under VM 2001 bekreftet han at det ikke var en tilfeldighet ved å bli verdensmester. Etter et par mislykkede mesterskap (VM 2003 og OL 2004) kom han sterkt tilbake under VM 2005 i Helsingfors, der han først la beslag på bronsemedaljen, men er etter hvert blitt tilkjent gullmedaljen blant annet på grunn av positiv dopingprøve til den opprinnelige medaljevinneren Ivan Tsikhan.


== Referanser ==


== Eksterne lenker ==
(de) Szymon Ziółkowski – Munzinger Sportsarchiv 
(en) Szymon Ziółkowski – Olympics.com 
(en) Szymon Ziółkowski – Olympic.org 
(en) Szymon Ziółkowski – Olympedia 
(en) Szymon Ziółkowski – Sports-Reference (OL-resultater – arkivert) 
(en) Szymon Ziółkowski – databaseOlympics.com (arkivert) 
(pl) Szymon Ziółkowski – Polens olympiske komité 
(en) Szymon Ziółkowski – World Athletics 
(en) Szymon Ziółkowski – Track and Field Statistics
Plexus brachialis

Plexus brachialis er et nettverk av nerverøtter som kommer fra åpninger i ryggmargskanalen. Etter at disse nervene på flere steder har smeltet sammen, samt delt seg på mange steder, dannes alle nervene som går ut i armene og noen nærliggende områder.  


== Funksjon ==
Plexus brachialis gir nerveforbindelse for hele armen, både for muskler og følesans, med to unntagelser : trapezius-muskelen innerveres av nervus spinalis accessorius og et hudområde i armhulen innerveres av nervus intercostobrachialis. 
Funksjonen av nervene kan hemmes av svulster som vokser i øverste del av lungen og av trange forhold i ryggmargskanalen i nakken, som ved nukleusprolaps eller andre forsnevringer av åpningene fra ryggraden.
plexus brachialis-skader kan føre til alvorlig funksjonshemming i armene.


== Anatomi ==
De fem nerverøttene er de fremre grenene (rami) av ryggmargens forgreninger som først forsyner nakkemuskulaturen i tilsvarende nivå før de blir del av forgreningene og sammenkoblingene i plexus brachialis.
Nakkerøttene C5 og 6 danner en øvre hovedgren. C7 danner en midtre hovedgren, og C8 og T1 en nedre hovedgren. Hver av disse hovedgrener deler seg i fremre og bakre del. Disse seks delene danner igjen tre "bånd".
Nervene som kommer fra plexus kommer for det meste fra en av disse tre båndene, men noen nerver kommer fra deler nærmere ryggraden. 


== Diagram ==


=== Forgreninger ===


== Flere bilder ==

		
		
		
		
		


== Referanser ==


== Eksterne lenker ==
Mal:NormanAnatomy
Tutorial at anatome.ncl.ac.uk
Kryptolebias marmoratus

Kryptolebias marmoratus er en art av killifisker som finnes både i Sør-Amerika og Nord-Amerika.
Den tilbringer årets tørre måneder gjemt inni råtne trestammer, hvor den puster luft.
Denne arten er også det eneste kjente virveldyret som er simultan hermafodit og er i stand til å befrukte seg selv.


== Referanser ==


== Eksterne lenker ==
(en) Kryptolebias marmoratus – oversikt og omtale av artene i WORMS-databasen 
(en) Kryptolebias marmoratus i Global Biodiversity Information Facility 
(en) Kryptolebias marmoratus hos FishBase 
(en) Kryptolebias marmoratus hos NCBI 
(en) Kategori:Kryptolebias marmoratus – bilder, video eller lyd på Wikimedia Commons 
Kryptolebias marmoratus – detaljert informasjon på Wikispecies 
(en) The fish that can survive for months in a tree - Daily Mail
Rambøll

Rambøll er en global samfunnsrådgiver som tilbyr rådgivende ingeniørtjenester innen bygg, samferdsel, byutvikling, energi, vann, miljø og helse, olje og gass, i tillegg til tjenester innen arkitektur og management consulting. Selskapet har per 2020 15 500 ansatte, fordelt på 300 kontorer i 35 land verden over.


== Historie ==
Rambøll ble grunnlagt i København i 1945, under navnet Rambøll & Hannemann. Selskapets grunnleggere var Børge Johannes Rambøll og Johan Georg Hannemann, to ingeniører som møttes på Danmarks tekniske universitet (DTU). Rambøll og Hannemann var opptatt av etisk forretningsdrift lenge før dette kom på moten, og grunnleggernes høye etiske standard, ansvarsbevissthet overfor samfunnet og glade og tilfredse ansatte er fremdeles nøkkelelementer i Rambølls forretningsmodell i dag.Gjennom organisk vekst og oppkjøp vokste selskapet seg stort, og spredte seg til de andre nordiske landene. Ved oppkjøpet av svenske Scandiaconsult i 2003 ble Rambøll det største rådgivende ingeniørselskapet i Norden, og i 2017 har firmaet fotfeste over Europa, Amerika, Midtøsten og India, samt Australia, Afrika og Asia. I Norge har Rambøll 16 lokale kontorer, fra Kristiansand i sør til Alta i nord, med tilsammen 1500 ansatte.Rambøll eies av en stiftelse.


== Tjenester ==
Rambøll er delt inn i syv fagenheter, som tilbyr tjenester innen:

Bygg & Arkitektur
Samferdsel & Byutvikling
Vann
Energi
Miljø & Helse
Management Consulting
Olje & GassDisse enhetene jobber ofte tett sammen på prosjekter.


== Store prosjekter ==
Rambøll er involvert i flere store prosjekter både i Norge og ellers i verden. Selskapet er blant annet en sentral aktør i byggingen av Nytt Nasjonalmuseum, som komplett flerfaglig rådgiver i alle tekniske fag. Rambøll har også spilt en viktig rolle i byggingen av nye Holmestrand stasjon, en teknisk komplisert togstasjon i en av verdens største fjellhaller, hvor høyhastighetstog skal passere med en fart på opptil 250 km/t.Internasjonalt er Rambøll blant annet med i byggingen av broen The Queensferry Crossing, som knytter Edinburgh til Fife. Dette er Storbritannias høyeste bro, og den er verdens lengste tretårns kabelbro. Rambøll har også vært en viktig aktør i byggingen av utvidelsen til Tate Modern i London, verdens mest besøkte museum for moderne kunst, og Rambølls avdeling Studio Dreiseitl har stått for den prisbelønte Bishan-ang mo kio parken i Singapore.


== Referanser ==


== Eksterne lenker ==
Offisielt nettsted 
(en) Ramboll – kategori av bilder, video eller lyd på Commons 
Norsk nettsted
Bondi Beach

Bondi Beach (uttales «BOND-eye» med en lang i, eller /'bɒndaɪ/) er en populær strand utenfor Sydney, Australia. Bydelen som omkranser stranden har samme navn. Bondi Beach ligger 7 kilometer øst for Sydney sentrum. Bondi, North Bondi og Bondi Junction er nabolag som ligger rundt Bondi Beach. 
Bondi Beach er også et tv-program som går på NRK (2021)


== Stranden ==
Bondi Beach er bortimot en kilometer lang og har mange besøkende turister gjennom hele året. Badevakttjenesten, som passer på stranden, har rangert nord- og sørenden ulikt med tanke på hvor farlig det er å bade der. Skalaen går fra 1-10. Nordsiden har blitt rangert som 4, mens sørsiden har blitt rangert som 7. Dette på grunn av de farlige utgående strømmer, kjent som «Backpackers Express». Det er faktisk hele fem utgående strømmer langs stranden, og hvor «Backpackers Express» er den som er nærmest det området hvor folk bader. Det finnes to hainett på Bondi som brukes i sommermånedene. Nettet dekker også andre strender i nærheten av kysten.


== Eksterne lenker ==
(en) Bondi Beach – kategori av bilder, video eller lyd på Commons